

**Тимирязев ауданы бойынша жер салығының негізгі ставкаларын түзету туралы**

***Күшін жойған***

Солтүстік Қазақстан облысы Тимирязев аудандық мәслихатының 2010 жылғы 31 наурыздағы N 22/4 шешімі. Солтүстік Қазақстан облысы Тимирязев ауданының Әділет басқармасында 2010 жылғы 28 сәуірде N 13-12-105 тіркелді. Күші жойылды - Солтүстік Қазақстан облысы Тимирязев ауданы мәслихатының 2015 жылғы 12 ақпандағы N 34/1 шешімімен

      Ескерту. Күші жойылды - Солтүстік Қазақстан облысы Тимирязев ауданы мәслихатының 12.02.2015 N 34/1 шешімімен (алғаш рет ресми жарияланған күннен кейін он күнтізбелік күн өткен соң қолданысқа енгізіледі).  
      "Қазақстан Республикасындағы жергілікті мемлекеттік басқару және өзін-өзі басқару туралы" 2001 жылғы 23 қаңтардағы Қазақстан Республикасы Заңының 6-бабы 1-тармағы 15) тармақшасына, "Салықтар және бюджетке басқа міндетті төлемдер туралы" (Салық кодексі) 2008 жылғы 10 желтоқсандағы Қазақстан Республикасы Кодексінің 387-бабы 1-тармағына сәйкес аудандық мәслихат **ШЕШТІ:**  
      1. "Салық және бюджетке басқа міндетті төлемдер туралы (Салық кодексі)" Қазақстан Республикасы Кодексінің 378, 379, 381, 383-баптарымен бекітілген, жер салығының негізгі ставкасы көтерілсін, соған сәйкес:  
      1) ауыл шаруашылығына тағайындалған жерлердің негізгі салық ставкасын - 50 пайызға;  
      2) жеке тұлғаларға ұсынылған, ауыл шаруашылығына тағайындалған жерлердің негізгі салық ставкасын - 50 пайызға;  
      3) елді мекендердің (үй жанындағы жер учаскелерінен басқа) жерлерінің негізгі салық ставкасын - 50 пайызға;  
      4) елді мекендердің сыртында орналасқан, өндіріс жерлерінің негізгі салық ставкасын - 50 пайызға;  
      2. Аудандық мәслихаттың 2004 жылғы 18 наурыздағы №6/7 "Жер салығының ставкаларын түзету туралы" (нормативтік құқықтық актілерді мемлекеттік тіркеу Реестрінде 2004 жылғы 13 сәуірден № 1214 тіркелген, 2004 жылы 20 сәуірде "Нива" газетінде жарияланған) сессия шешімінің күші жойылған деп саналсын.  
      3. Осы шешім алғаш рет ресми жарияланған күннен бастап он күнтізбелік күн ішінде қолданысқа енгізіледі.  
 

|  |  |
| --- | --- |
| *Аудандық мәслихаттың*  *ХХІІ сессия төрағасы* | *Н. Никитенко* |
| *Аудандық мәслихаттың*  *хатшысы* | *Ғ. Шаяхметов* |
| *"КЕЛІСІЛГЕН" 2 сәуір 2010 жыл* |  |
| *Салық басқарма бастығы* | *А. Мұсабаев* |
| *Экономика және бюджетті*  *жоспарлау бөлімінің бастығы* | *Ж. Макенова* |

© 2012. Қазақстан Республикасы Әділет министрлігінің «Қазақстан Республикасының Заңнама және құқықтық ақпарат институты» ШЖҚ РМК